
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 60 
                                                               din 25 martie 2021
privind modificarea Organigramei şi Statului de funcţii a Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara

  Consiliul Local al Municipiului Sighișoara, întrunit în ședință ordinară,
  Luând act de proiectul de hotărâre, înregistrat cu nr. 8.179/19.03.2021 și la Consiliul Local Sighișoara cu nr. 8.181/19.03.2021, de referatul de aprobare, înregistrat cu nr. 8.178/19.03.2021, al Primarului municipiului, în calitate de iniţiator, calitate conferită de prevederile Ordonanţei de Urgenţă a Guvernului nr. 57/2019 privind Codul administrativ, cu modificările şi completările ulterioare;
Având în vedere necesitatea de revitalizare a educaţiei fizice şi sportului pe raza Municipiului Sighişoara, atât a sportului pentru toţi, cât şi a sportului de performanţă, prin Hotărârea Consiliului Local Sighișoara nr. 208/28.12.2017, astfel cum a fost modificată prin Hotărârea Consiliului Local Sighișoara nr. 91/26.04.2018, a fost aprobată înființarea ,,Clubului Sportiv Municipal Sighișoara” (C.S.M. Sighișoara) ca instituţie publică aflată în subordinea Consiliului local al Municipiului Sighişoara, în spiritul Legii educaţiei fizice şi a sportului nr. 69/2000, cu modificările şi completările ulterioare;

Având în vedere că principala misiune a Clubului Sportiv Municipal Sighişoara este organizarea și administrarea activității sportive, cu consecința directă de dezvoltare a sportului de performanță la nivelul Municipiului Sighișoara, selecția continuă, pregătirea și participarea sportivilor proprii la competiții interne și internaționale, precum și organizarea de competiții sportive în baza regulamentelor și statutelor federațiilor sportive naționale;

Având în vedere că pentru desfăşurarea în condiţii optime a activităţilor sportive derulate de secţiile sportive din cadrul C.S.M. Sighişoara, prin administrarea bazelor sportive aflate în patrimoniul Municipiului Sighişoara, se impune modificarea organigramei şi a statului de funcții;

Având în vedere prevederile Regulamentului de organizare și funcționare a Clubului Sportiv Municipal Sighișoara, forma actualizată, conform Anexa nr. 1 la Hotărârea Consiliului Local Sighișoara nr. 223/30.10.2018;

Având în vedere Hotărârea Consiliului Local Sighișoara nr. 262/20.12.2018 privind modificarea Statului de funcţii al Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara;

Având în vedere Hotărârea Consiliului de Administraţie a Clubului Sportiv Municipal Sighişoara nr. 5 din 19 martie 2021;

Având în vedere prevederile Legii nr. 69/2000, Legea educaţiei fizice şi a sportului, cu modificările şi completările ulterioare și cele ale Hotărârii Guvernului nr. 884/20012 pentru aprobarea Regulamentului de punere în aplicare a dispozițiilor Legii educației fizice și sportului nr. 69/2000;
Având în vedere Raportul de specialitate al Directorului Clubului Sportiv Municipal Sighișoara, înregistrat cu nr. 55/19.03.2021, prin care se propune modificarea Organigramei şi Statului de funcţii a Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara;
               Având în vedere avizele favorabile ale comisiilor de urbanism, comerț, socială și juridică;
În temeiul prevederilor art. 129 alin. (2) lit. „a”, alin. (3) lit. „c”, alin. (14), art. 139 alin. (1) și a art. 196 alin. (1) lit. „a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare,
H O T Ă R Ă Ş T E:

Art. 1. Se aprobă înfiinţarea Biroului Administrarea Bazelor Sportive ca structură în cadrul Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara. 

Art. 2. (1) Date fiind prevederile art. 1 din prezenta se aprobă înfiinţarea în cadrul Biroului Administrarea Bazelor Sportive a: 1 post vacant de şef birou studii superioare, 1 post vacant inspector de specialitate nivel funcţie IA studii superioare, 1 post vacant de magaziner nivel funcţie I studii medii, 1 post vacant de administrator baze sportive nivel funcţie I studii medii, 2 posturi vacante de muncitor calificat nivel funcţie II studii medii/generale, în vederea asigurării de condiţii optime a activităţilor sportive derulate de secţiile sportive din cadrul C.S.M. Sighişoara, prin administrarea bazelor sportive aflate în patrimoniul Municipiului Sighişoara.

(2) Posturile amintite la art. 2 alin. (1) din prezenta sunt de natură contractuală.

Art. 3. Date fiind prevederile art. 1 şi art. 2 din prezenta hotărâre, se aprobă modificarea Organigramei şi a Statului de funcţii ale Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara, conform anexelor nr. 1, respectiv nr. 2 care fac parte integrantă din prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și directorul Clubului Sportiv Municipal Sighișoara, prin compartimentele de specialitate.

Art. 5. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan          
                                                Contrasemnează pentru legalitate
                                      SECRETARUL GENERAL al municipiului,

                                                     Bizo Anca

(Prezenta s-a adoptat cu 11 voturi ”pentru”, 1 vot ”împotrivă” și 7 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Serviciul Resurse Umane și Administrare Sistem Informatic;

  1 ex. Biroul Buget, Contabilitate, Salarizare – Direcţia Economică;
  2 ex. Clubul Sportiv Municipal Sighișoara.
10 ex.
B.A. 
